ქაჩქარი

ქაჩქარი () — მწვერვალი ჩრდილო-აღმოსავლეთ თურქეთში. სიმაღლე ზღვის დონიდან 3937 მ.Kackar Dagi, Turkey

წარმოადგენს ჭანეთის ქედის უმაღლეს წერტილს. მწვერვალის თავზე და მიმდებარე დაცულ ტერიტორიებზე თოვლი მთელი წლის განმავლობაში ძევს. მთაზე ასვლა შესაძლებელია ჩრდილო-აღმოსავლეთ ნაწილიდან, ადგილ იუკარი-კავრუნიდან. ქალაქ რიზედან სამხრეთ-აღმოსავლეთით მდებარეობს 60 კმ-ში. გეოლოგიურ აგებულებაში მონაწილეობენ ფიქლები და კირქვები. არის ვულკანოგენური ქანებიც.

ზღვის დონიდან 2100 მ სიმაღლემდე ნაძვისა და სოჭის ტყეებია, უფრო მაღლა საძოვრებია. მწვერვალზე მყინვარებია. ჩრდილოეთ კალთა ხეობებითაა გადაკვეთილი, ხოლო სამხრეთი — შედარებით ციცაბოა. მთა ქაჩქარის სახელწოდება წარმოსდგება სომხური სიტყვისაგან „kaçkar“ (სომხ. Խաչքար — haçkar / ქაჩქარი, რაც ნიშნავს — ქვის ჯვარსRobert H. Hewsen. Armenia: A Historical Atlas. — University of Chicago Press, 2001. — 341 p. — ISBN 0226332284, ISBN 9780226332284. P.212. "River between the port of Atina (now Pazar) on the coast and the great inland peak called Kajkar (Arm. Khach'k'ar) Dagh 'Cross-stone Mountain'").

იხილეთ აგრეთვე
 პონტოს მთები
 ჭანეთის ქედი

რესურსები ინტერნეტში
 ქაჩქარი — ინფორმაცია
 ქაჩქარი – სურათები 
 ქაჩქარის შესახებ 
 ლაზისტანის ქედი

სქოლიო

კატეგორია:თურქეთის მთები